Autostrada Moldovei. Grupul UMB și constructorul bulgar au depus la CNAIR facturi de 62 milioane euro în doar câteva zile
Lucrările continuă în ritm susținut la Autostrada Moldovei (A7), după cum arată facturile emise de firmele familiei Umbrărescu și de constructorul bulgar responsabil de unul dintre loturile cu cel mai bun stadiu în teren. Constructorii au trimis facturi la Compania Națională de Administrare a Infrastructurii Rutiere în valoare de aproape 309 milioane de lei în decurs de patru zile din luna iunie.